
ΠΡΟΕΔΡΙΚΟΝ ΔΙΑΤΑΓΜΑ ΥΠ’ ΑΡΙΟ. 668 

Περί ’Οργανι,σμοΰ του 'Τπουργείου Δημοσίας Τάξεοις. 

Ο ΠΡ01&ΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’Έχοντες ύπ’ οψει : 

1. Τάς διατάξεις : 

α) Τοϋ Ν.Δ. 4426/1964 «περί συστάσεως 'Τπουργείου 
Δημοσίας Τάξεως», ώς έτροποποιήθη διά τοϋ Ν.Δ. 7/1973 
καί Ν. 772/1978 (άρθρον 21). 

β) Τάς διατάξεις των άρθρων 2, 3 καί 5 τοϋ Ν.Δ. 216/ 
1974 (ΦΕΚ 267/7.12.1974 τ.Α') «περί συστάσεως 'Τ¬ 
πουργείου Προεδρίας τής Κυβερνήσεως». 

γ) Τοϋ άρθρου 15 τοϋ Π.Δ. 770/1975 «περί διαρθρώσεως 
τοϋ 'Τπουργείου Προεδρίας τής Κυβερνήσεως καί Όργα- 
νισμοϋ 'Τπηρεσιών τινων αύτοϋ». 

2. Την ύπ’ άριθμ. 760/1978 γνωμοδότησιν τοϋ Συμβου¬ 
λίου τής Επικράτειας, προτάσει των 'Τπουργών Προεδρίας 
Κυβερνήσεως καί Δημοσίας Τάξεως, άποφασίζομεν ; 

ΜΕΡΟΣ ΠΡΩΤΟΝ 
Αποστολή-Διάρθρωσις 'Τπουργείου. 

’Άρθρον 1. 

’.Δποστολή. 

Γδ 'Τπουργεϊον Δημοσίας Τάξεως άχει ώς αποστολήν, 
εντός τοϋ πλαισίου τής χαρασσομένης ύπο τής Κυβερνήσεως 
πολιτικής και των λαμβανομένων ύπδ ταύτης άποφάσεως : 

α) Τήν έξασφάλισιν καί διατήρησιν τής Δημοσίας Τά¬ 
ξεως. 

β) Τήν διαχείρισιν τής Δημοσίας καί Εθνικής Ασφα¬ 
λείας. 

γ) Τήν άσκησιν τής Αστυνομίας έν γένει. 

δ) Τήν Πυρασφάλειαν. 

ε) Τήν Αγροτικήν Ασφάλειαν. 

στ) Τήν Πολιτικήν "Αμυναν τής Χώρας, κατά τήν 
εκαστοτε περί ταύτης νομοθεσίας καί 

ζ) Τήν άσκησιν των είδικοΰ χαρακτήρος αρμοδιοτήτων 
του, βάσει των κειμένων περί αυτών διατάξεων. 

’Άρθρον 2. 

Διάρθρωσις 'Τπηρεσιών. 

1. 'Η Κεντρική 'Τ7Γ/]ρεσία τοϋ 'Τπουργείου Δημοσίας 
Τάξεως διαρθροΰται ώς κάτωθι : 
α) Γραφεϊον 'Τπουργοϋ. 
β) Γραφεϊον Γενικού Γραμματέως. 


γ) Συντονιστικόν Έπιτελεΐον. 
δ) Άρχηγεϊον 'Ελληνικής Χοιροφυλακής. 
ε) Άρχηγεϊον Αστυνομίας Πόλεων, 
στ) Άρχηγεϊον Πυροσβεστικού Σώματος, 
ζ) 'Τττηρεσία Εθνικής Ασφαλείας, 
η) 'Τττηρεσία Πολιτικής Σχεδιάσεως Εκτάκτου Α¬ 
νάγκης. 

θ) Γενική Διεύθυνσις Αγροφυλακής. 

ι) Διεύθυνσις Έγκληματολογικών 'Τπηρεσιών. 

ια) Διεύθυνσις Προστασίας τοϋ ’Εθνικοΰ Νομίσματος. 

2. Παρά τή Κεντρική 'Τπηρεσία τοϋ 'Τπουργείου λει¬ 
τουργούν επίσης, κατά τάς κειμένας περί αύτών διατάξεις : 

α) Τό γραφεϊον Νομικοϋ Συμβούλου, 
β) 'Η 'Τπηρεσία Έντελλομένων ΈΙξόδων. 
γ) Τό γραφεϊον Παρέδρου Ελεγκτικού Συνεδρίου, 
δ) 'Η 'Τπηρεσία Στατιστικής τής Ε.Σ.Τ.Ε. 

"Αρθρον 3. 

Γραφεϊα 'Τπουργοϋ-Γενικοΰ Γραμματέως. 

1. Τά γραφεϊα 'Τπουργού καί Γενικού Γραμματέως 
συγκεντρώνουν τά άναγκαϊα στοιχεϊα πρός ένημέρωσιν τοϋ 
'Τπουργού καί τού Γενικού Γραμματέοτς, επιμελούνται 
τής έν γένει άλληλογραφίας των καί όργανούνουν τήν μετά 
τών 'Τπηρεσιών καί τοϋ κοινού έπικοινωνίαν αύτών. 

2. Τό άναγκαιοϋν διά τήν λειτουργίαν τών γραφείων τού 
'Τπουργού καί Γενικού Γραμματέως προσωπικόν, διατί¬ 
θεται έκ τής οργανικής δυνάμεως τών Σωμάτιον Ασφα¬ 
λείας. 

’ΆρΟρον 4. 

'Τπασπισταί 'Τπουργοΰ-Γενικοΰ Γραμματέως. 

'Τπασπισταί 'Τπουργού ορίζονται άνά εις Άντισυνταγμα- 
τάρχης ή Συνταγματάρχης Χωροφυλακής καί εις Αστυνο¬ 
μικός Διυθυντής Β' ή Α' Τάξεως τής Αστυνομίας Πόλεων 
καί εις κατώτερος Αξιωματικός έξ έκάστου τών Σωμάτων 
Χωροφυλακής καί Αστυνομίας Πόλεων, τού δε Γενικού 
Γραμματέως εις Ταγματάρχης ή Άντισυνταγματάρχης 
Χωροφυλακής καί εις Αστυνόμος Α' ή Αστυνομικός Διευ¬ 
θυντής Β' Τάξεως τής Αστυνομίας Πόλεων καί άνά εις 
κατώτερος Αξιωματικός τής Χωροφυλακής καί Αστυνο¬ 
μίας Πόλεων, λαμβανόμενοι έκ τής οργανικής δυνάμεως 
τών Σωμάτων τούτων, κατ’ άπόσπασιν έξ 'Τττηρεσιών τών 
Αθηνών. 

ΜΕΡΟΣ ΔΕΥΤΕΡΟΝ 
ΣΥΝΤΟΝΙΣΤΙΚΟΝ ΕΠΙΤΕΛΕΙΟΝ 

ΚΕΦΑΛΛΙΟΝ Α'. 

Διάρθρωσις—'Αρμοδιότης. 

’Άρθρον 5. 

Διάρθρωσές. 

Τί> Συντονιστικόν Έπιτελεϊον (Σ.Ε.) τοϋ Υπουργείου 
Δημοσίας Τάξεως διαρθροϋται έκ : 

α) Της 1ης Διευθύνσεως Διοικητικού-Νομοπαρασκευα¬ 
στικού. 

β) Τής 2ας Διευθύνσεως Ασφαλείας. 

γ) Τής 3ης Διευθύνσε<ος Όργανώσεως-Έκπαιδεύσεως. 

δ) Τής 4ης Διευθύνσεως Οικονομικού. 

’Άρθρον 6. 

Γενικα'ι άρμοδιότητες Συντονιστικού Επιτελείου. 

1. Το Συντονιστικόν Έπιτελεϊον επικουρεί τον Υπουρ¬ 
γόν εις την ένάσκησιν των άρμοδιοτήτων του πρός έκπλή- 
ρωσιν τής άποστολής τοϋ Υπουργείου, αποτελεί δε Επιτε¬ 
λείου τοϋ Υπουργείου Δημοσίας Τάξεως, αί σχέσεις τοϋ 
οποίου μετά των Αρχηγείων κα'ι 'Υττηρεσιών τούτου είναι 
σχέσεις Επιτελείου τοϋ Προϊσταμένου Κλιμακίου πρός 
ύφισταμένας διοικήσεις. 

2. Τό Συντονιστικόν Έπιτελεϊον : 

α) Επιλαμβάνεται οΐκοθεν θεμάτων κοινού ένδιαφέ- 
ροντος δύο τουλάχιστον Σωμάτων καί 'Υττηρεσιών, ή θεμάτων 
άφορώντων εις έν Σώμα ή Υπηρεσίαν μέ έκτιμωμένας 
όμως έπιπτώσεις έπι ετέρων τοιούτων. 

β) Μελετά καί εΐσηγεϊται την έ'κδοσιν Νομοθετημάτων 
ή άποφάσεων σχέσιν έχόντων μέ την όργάνωσιν καί λει¬ 
τουργίαν καί την έν γένει άποστολήν των Σωμάτων καί 
Υπηρεσιών τοϋ Υπουργείου καί παρακολουθεϊ την ύλο- 
ποίησιν τούτων. 

γ) Επιλαμβάνεται εντολή τοϋ 'Υπουργού ή τοϋ Γενικού 
Γραμματέως παντός θέματος άρμοδιότητος τοϋ 'Υπουρείου. 

δ) Είδικώτερον αί άρμοδιότητες τούτου διαλαμβάνονται 
εις τά έπόμενα άρθρα τοϋ παρόντος. 

’Άρθρον 7. 

Διάρθρωσις-άρμοδιότητες 1ης Διευθύνσεως 
(Διοικητικοϋ-Νομοπαρασκευαστικοϋ). 

1. Την Διεύθυνσιν Διοικητικού- Νομοπαρασκευαστικού 
απαρτίζουν τά κάτωθι Τμήματα : 

α) Τμήμα I Προσωπικού. 

β) Τμήμα Π Νομοπαρασκευαστικών-Νομικών Υποθέ¬ 
σεων. 

γ) Τμήμα ΠΙ Εσωτερικών Αειτουργιών. 

2. 'Η άρμοδιότης τής 1ης Διευθύνσεως Διοικητικοϋ-Νο- 
μοπαρασκευαστικοΰ άνάγεται εις τά κάτωθι θέματα, κατα- 
νεμόμενα μεταξύ τών Τμημάτοτν αύτής, ώς επεται : 

α) Τμήμα I Προσωπικού, εις ό υπάγονται : 

1) Ό χειρισμός γενικών διοικητικών θεμάτοτν, άφο¬ 
ρώντων εις τό προσωπικόν τών Σωμάτων καί 'Ι’ττηρεσιών 
τοϋ Υπουργείου, ή παρακολούθησις καί ό συντονισμός της 
έν γένει διοικητικής Νομοθεσίας αυτών καί ή είσήγησις 
έπί παντός θέματος, άφορώντος εις την βελτίωσιν καί την 
προσαρμογήν ταύτης. 

2) 'Η είσήγησις διά την διάθεσιν προσωπικού τών Σω¬ 
μάτων Ασφαλείας εις θέσεις έκτός τούτων καί 'Υττηρεσιών 
τοϋ 'Υπουργείου καί διά την έ'κδοσιν διαταγών τοϋ 'Υπουρ- 
γείου έπί τοϋ άντικειμένου τούτου καί ή μέριμνα διά την 
επάνοδον τοϋ προσωπικού εις τάς όργανικάς του θέσεις. 

3) 'Η μέριμνα διά την έπάνδρωσιν τοϋ Συντονιστικού 
Επιτελείου τοϋ 'Υπουργείου διά τοϋ προβλεπομένου προ¬ 
σωπικού, βάσει τών έκάστοτε ίσχυόντων πινάκων. 

4) 'Ο χειρισμός θεμάτων άδειών τοϋ προσωπικού τών Σω¬ 
μάτων καί 'Υττηρεσιών τοϋ 'Υπουργείου, διά την άλλοδαττήν. 


5) 'Ο χειρισμός θεμάτων γενικού ένδιαφέροντος τοϋ πολί¬ 
τικου προσωπικού τών Σωμάτων καί 'Υττηρεσιών τοϋ 'Υ¬ 
πουργείου, άναγομένων εις την διέπουσαν τούτο άναλόγως 
κοινήν Νομοθεσίαν καί ή έκδοσις οδηγιών βάσει τής ύπό 
τής Κυβερνήσεως χαρασσομένης πολιτικής. 

6) 'Ο χειρισμός θεμάτων στολής τοϋ προσωπικού τών 
Σωμάτων καί Υπηρεσιών τοϋ 'Υπουργείου, βάσει προ¬ 
τάσεων τούτων. 

7) 'Η μελέτη καί είσήγησις έπί θεμάτων άναγκαίων διά 
την εις υψηλόν έπίπεδον τήρησιν τής πειθαρχίας τοϋ προ¬ 
σωπικού τοϋ 'Υπουργείου. 

8) 'Η είσήγησις βπί τών ΰποβαλλομένων πάσης φύσεως 
άναφορών εις τον Υπουργόν ή τόν Γενικόν Γραμματέα, 
βάσει τών υπό τοϋ 'Υπουργοΰ έκχωρουμένων αρμοδιοτήτων, 
ύπό τών Αξιωματικών τών Σωμάτων Ασφαλείας καί 
λοιπού προσωπικού τοϋ Υπουργείου, άναφερομένων εις 
θέματα διοικήσεως, σταδιοδρομίας καί παραπόνων τούτων. 

9) 'Η τήρησις τών έκδιδομένων ύπό τών Αρχηγείων 
καί 'Υττηρεσιών έπετηρίδων τών Αξιωματικών τών Σω¬ 
μάτων Ασφαλείας καί λοιποΰ προσωπικού τοϋ 'Υπουργείου 
καί ή ένημέριοσις τούτων έπί τών έπερχομένων έκάστοτε 
μεταβολών. 

10) 'Η μελέτη καί ή είσήγησις διά την έκδοσιν οδηγιών 
έπί θεμάτων άναφερομένων εις ήθικάς άμοιβάς, ένόρκους 
διοικητικάς έξετάσεις, πειθαρχικάς ποινάς, θανάτους, συν¬ 
ταξιοδοτήσεις, ταυτότητας, είδικάς άδειας καί λοιπά έν 
γένει συναφή θέματα τοϋ προσωπικού τών Σωμάτων καί 
'Υττηρεσιών τοϋ 'Υπουργείου. 

11) 'Η είσήγησις έπί παντός θέματος άφορώντος εις την 
χρησιμοποίησιν τών σημαιών, διακριτικών έπισειόντων, 
λαβάρων, ώς καί τών σρφαγίδων, τών 'Υττηρεσιών τοϋ 'Υ¬ 
πουργείου καί ή μέριμνα διά την ύλοποίησιν τών, έπί τών 
ώς άνω άντικειμένων, έκδιδομένων ή υφισταμένων άπο¬ 
φάσεων. 

12) 'Η είσήγησις προσλήψεως ειδικών Συμβούλων πρός 
ύποβοήΟησιν τοϋ έργου τοϋ 'Υπουργοΰ Δημοσίας Τάξεως, 
κατά τάς διατάξεις τοϋ Ν. 295/1976. 

β) 'ί’μήμα Π Νομοπαρασκευαστικόν καί Νομικών Υ¬ 
ποθέσεων, εις δ υπάγονται : 

1) 'Η έπεξεργασία νομοτεχνικώς τών έν γένει νομοθε¬ 
τικών κειμένων (Σχεδίων Νόμων, Προεδρικών Διατα¬ 
γμάτων καί Αποφάσεων κατ’ έξουσιοδότησιν Νόμων), 
συντασσομένων ο’ίκοθεν ή προτεινομένων παρά τών καθ’ 
ύλην αρμοδίων Αρχηγείων, Συντονιστικού Επιτελείου 
καί λοιπών 'Υπηρεσιών τοϋ 'Υπουργείου καί μετά την 
υπογραφήν αυτών μερίμνη τών ώς άνω καθ’ ύλην αρμοδίων, 
ή μέριμνα διά τάς περαιτέρω διαδικασίας, μέχρις όριστικο- 
ποιήσεως αύτών. 

2) ΊΙ μέριμνα καί ό έντοπισμός τών έπιπτώσεων, έπί 
θεμάτων άρμοδιότητος καί ευθύνης τοϋ 'Υπουργείου, έκ 
κατατιθεμένων πρός ψήφισιν εις την Βουλήν νομοθετημά¬ 
των. 

3) 'Η συγκέντρωσις καί έπεξεργασία στοιχείων διά την 
ύποβοήΟησιν τοϋ 'Τπουργοΰ εις τάς άπαντήσεις αυτού έπί 
άναφορών, έρωτήσεων καί έπερωτήσεων τής Βουλής. 

4) ' Η είσήγησις έπί τών θεμάτων τών άφορο'τντων εις 
την άσκησιν ποινικής διώξεως, κατά τών οργάνων τών ύπα- 
γομένων εις τήν αρμοδιότητα τοϋ 'Υπουργείου, κατά τάς 
κειμένας διατάξεις. 

5) 'Η είσήγησις έπί τών πάσης φύσεως θεμάτων σχετι¬ 
κών μέ ερμηνευτικά νομικά ζητήματα, έν συνεργασίρι μετά 
τών λοιπών 'Υττηρεσιών τοϋ Συντονιστικού Επιτελείου του 
'Υπουργείου. 

6) 'Η μέριμνα διά τήν ύποβολήν έροττημάτων, πρός 
γνωμοδότησιν, εις τήν Είσαγη'ελίαν τοϋ Άρείου Πάγου, 
τό Νομικόν Συμβούλιον τοϋ Κράτους ή τόν Νομικόν Σύμ¬ 
βουλον τοϋ 'Υπουργείου. 

7) 'Η μέριμνα διά τήν όργάνωσιν καί διεξαγωγ-ήν τοϋ 
έργου τής κωδικοποιήσεως τών νομοθετικών κειμένων, κατα 
τομείς δραστηριότητος, τής ίσχυούσης Νομοθεσίας τοϋ 
'Υπουργείου καί τήν σύνταξιν τών άπαραιτήτων κωδίκων, 

ώς καΐ την κατά μερικώτερα θέματα σύνταξιν συλλογών της 
Εσχυούσης Νομοθεσίας καί λοιπών νομοθετικών κειμένων. 

8) 'Η είσήγησις διά την έκδοσιν οδηγιών περί τοϋ τρόπου 
συντάξεως κωδίκων και συλλογών τής ίσχυούσης Νομοθε¬ 
σίας καί λοιπών νομοθετικών κειμένων τοϋ 'Τπουργείου 
καί ή μέριμνα διά την τήρησιν τών ώς άνω οδηγιών ώς καί 
διά την συνεχή ένημέρωσιν τών ανωτέρω κωδίκων καί συλλο¬ 
γών. 

γ) Τμήμα ΠΙ Εσωτερικών Λειτουργιών, είς δ υπά¬ 
γονται ; 

1) 'Η μέριμνα διά την παραλαβήν, διακίνησιν, δακτυ- 
λογράφησιν καί διεκπεραίωσιν τής εν γένει άλληλογραφίας 
καί διά την τήρησιν τοϋ Αρχείου τοϋ Συντονιστικού Επι¬ 
τελείου, βάσει τών Κανονισμών Άλληλογραφίας καί Ασ¬ 
φαλείας. 

2) 'Η παρακολούθησις τής καταστάσεως καί τών μετα¬ 
βολών τών Αξιωματικών καί λοιποϋ προσωπικού τοϋ Συν¬ 
τονιστικού Επιτελείου, ό χειρισμός απάντων τών θεμάτων 
τούτου καί ή κοινοποίησις εις τά άρμόδια Αρχηγεία καί 
'Τττηρεσίας τών μεταβολών τοϋ ώς άνω προσωπικοϋ. 

3) 'Η μέριμνα διά τον ορισμόν τών οργάνων ασφαλείας 
καί υπηρεσίας τοϋ Συντονιστικοϋ Επιτελείου τοϋ 'Τπουρ¬ 
γείου. 

4) 'Η τήρησις τής 'Ημερήσιας Διαταγής τοϋ Συντονι- 
στικοϋ Επιτελείου. 

5) 'Η κοινοποίησις τών πάσης φύσεως διαταγών τών 
Αρχηγείων καί 'Υττηρεσιών τοϋ 'Τπουργείου, αίτινες άφο- 
ροΰν τό εις τό Συντονιστικόν Έπιτελεϊον ύττηρετοϋν προ¬ 
σωπικόν τούτων. 

6) 'Η τήρησις τών Μητρώων καί τών άτομικών φακελ- 
λων τοϋ προσωπικοϋ τοϋ Συντονιστικοϋ Επιτελείου και 
ή ένημέρωσις τούτων. 

7) 'Η είσήγησις διά την κατανομήν τών χώρων τοϋ 
Συντονιστικοϋ Επιτελείου τοϋ 'Τπουργείου καί ή μέριμνα 
διά την έκδοσιν τών άπαιτουμένων οδηγιών καί εφαρμογήν 
τούτων. 

8) ' Η μέριμνα διά την καθαριότητα καί εύταξίαν γενικώς 
τοϋ καταστήματος καί ή παροχή οδηγιών είς τό έντεταλμένον 
μέ τόν έργον τοϋτο προσωπικόν. 

9) 'Η μέριμνα διά τόν εξοπλισμόν τοϋ Συντονιστικοϋ 
Επιτελείου διά τών προβλεπομένων μέσων καί υλικών. 

10) 'Η διαχείρισις καί ή ευθύνη διά τήν χρέωσιν τοϋ 
πάσης φύσεως ύλικοϋ λειτουργίας τών γραφείων καί εγκα¬ 
ταστάσεων τοϋ Συντονιστικοϋ Επιτελείου, ώς και η συντη- 
ρησις τούτων καί τών κτιριακών έγκαταστάσεων τοϋ Συντο- 
νιστικοϋ Επιτελείου τοϋ 'Τπουργείου. 

11) 'Η μέριμνα διά τάς προτάσεις μέτρων βελτιώσεως 
τών ώς άνω, μεθ’ ΰπολογισμοϋ τής άναγκαιούσης δαπάνης. 

12) 'Η μέριμνα διά τό ΰψος τής παγίας προκαταβολής 
εντός τών άναγκών τοϋ Συντονιστικοϋ Επιτελείου καί ή 
παρακολούθησις τών αυξομειώσεων ταύτης 

13) 'Η μέριμνα διά τήν έξασφάλισιν τών μεταφορικών 
μέσων τών 'Τπουργοϋ, Γενικοϋ Γραμματέως καί τοϋ Συντο- 
νιστικοϋ Επιτελείου, ώς καί ή συντήρησις αύτών, ή παροχή 
σχετικών οδηγιών είς τούς όδηγοϋς έπί τοϋ έργου αύτών καί 
ή μέριμνα διά τήν κίνησιν τούτων γενικώς. 

14) Ό χειρισμός οίκονομικών υποθέσεων τοϋ προσωπι¬ 
κού τοϋ Συντονιστικού Επιτελείου καί ή μέριμνα δια την 
μισθοδοσίαν προσωπικού, οδοιπορικά έξοδα, άγοράν γρα¬ 
φικής ύλης καί επίπλων, ύλικοϋ καί εφοδίων τοϋ προσωπικού, 
ώς καί διά πάσαν άναγκαίαν δαπάνην, διά τήν έξυττηρετησιν 
τοϋ Συντονιστικού Επιτελείου. 

15) 'Η μέριμνα διά τήν καλήν λειτουργίαν τών μέσων 
επικοινωνίας γενικώς τοϋ Συντονιστικού ’ Επιτελείου. 

16) 'Η μέριμνα διά τήν υγειονομικήν περίθαλψιν τοϋ προ¬ 
σωπικού τοϋ Συντονιστικού Επιτελείου. 

Άρθρον 8. 

Διάρθρωσις-άρμοδιότητες 2ας Διευθύνσεως (Ασφαλεκχς). 

1. Τήν Διβύθυνσιν Ασφαλείας άπαρτίζουν τά κάτωθι 
Τμήματα : 


α) Τμήμα I Ασφαλείας. 

β) Τμήμα Η Άστυνομεύσεως. 

γ) Τμήμα III Τύπου καί Δημοσίων Σχέσεων. 

2. 'Η άρμοδιότης τής Διευθύνσεως Ασφαλείας άνάγεται 
είς τά κάτωθι θέματα, κατανεμόμενα μεταξύ τών Τμημάτων 
αύτής, ώς έπεται : 

α) Τμήμα I Ασφαλείας, είς δ ύπάγονται : 

1) 'Η δι’ άντιπροσώπου του παρακολούθησις τών τακτι¬ 
κών συσκέψεων τής άρμοδίας 'Τπηρεσίας Εθνικής Ασφα¬ 
λείας καί ή ένημέρωσις έπί θεμάτων Εθνικής Άσφαλείοις. 
'Η διάταξις αΰτη έφαρμόζεται καί διά πάσας τάς ύπαγομένας 
άπ’ ευθείας ύπό τόν 'Τπουργόν 'Τττηρεσίας. 

2) 'Η είσήγησις, έν συνεργασίφ μετά τών έν άρθρω 2 
'Τττηρεσιών, δπου άπαιτεϊται, πρός έκδοσιν όδηγιών καί 
γενικώς κατευθύνσεων διά : 

α) Τήν έπί ενιαίας βάσεως όργάνωσιν τοϋ συστήματος 
πληροφοριών τών Σωμάτων Ασφαλείας, πλήν θεμάτων Ε¬ 
θνικής Ασφαλείας. 

'|β) Τήν ομοιόμορφον άντιμετώπισιν θεμάτων τής Δη¬ 
μοσίας Ασφαλείας τής Χώρας γενικώς καί είδικώτερον τήν 
δίωξιν τοϋ κοινού έγκλήματος, τήν έφαρμογήν τών Νόμων 
περί ηθών, λεσχών καί τυχηρών καί ^ μή παιγνίων, περί 
ναρκωτικών ουσιών, τήν κατοχήν καί έμπορίαν δπλων καί 
έκρηκτικών ύλών, τάς αναζητήσεις προσώπων, πραγμάτων 
καί ζώων, τάς έκτοπίσεις άτόμων έπικινδύνων είς τήν Δη¬ 
μοσίαν Ασφάλειαν, τήν προστασίαν του Εθνικού Νομίσματος. 

3) 'Η κατάρτισις τοϋ Σχεδίου Ασφαλείας τοϋ οικήματος, 
είς δ στεγάζεται έκάστοτε τό 'Τπουργεϊον, έν συνεργασίφ 
μετά τής 1ης Διευθύνσεως Διοικητικοϋ-Νομοπαρασκευα- 
στικοϋ, είς δ,τι αφορά τήν διάθεσιν τοϋ προσωπικού. 

4) 'Η εύθύνη διά τήν φρούρησιν καί ασφάλειαν τοϋ κτι¬ 
ρίου ώς καί τών έν αύτώ ειδικών έγκαταστάσεων καί μέσων. ^ 

5) 'Η εύθύνη διά τήν έξουσιοδότησιν τοϋ προσωπικοϋ τοϋ 
'Τπουργείου διά τόν χειρισμόν διαβαθμημένου ύλικοϋ, ώς 
καί διά τήν άρσιν έξουσιοδοτ*ήσεων βάσει τών ίσχυουσών 
διατάξεων. 

6) 'Η εύθύνη διά τήν διακίνησιν καί διαφύλαξιν τοϋ δια¬ 
βαθμημένου ύλικοϋ βαθμού ασφαλείας ΕΤΝΑ, Ε05ΜΙΟ, 
ώς καί διά τήν κρυπτογράφησιν καί άποκρυπτογράφησιν 
κειμένων. 

7) 'Η τήρησις τών ύπό τών Αρχηγείων τών Σωμάτων 
Ασφαλείας καί 'Υπηρεσιών τοϋ 'Τπουργείου συντασσομενων 
σχεδίιον Δημοσίας Ασφαλείας, διά τήν έκάστοτε ένημέρωσιν 
τής ιεραρχίας τοϋ 'Τπουργείου. 

8) 'Η είσήγησις διά τήν συμμετοχήν Αξιωματικών τών 
Σωμάτων Ασφαλείας είς διεθνή συνέδρια αρμοδιότητός 
των. 

β) Τμήμα Η Άστυνομεύσεως, είς δ ύπάγονται : 

1) ' Η είσήγησις, έν συνεργασία μετά τών Αρχηγείων 
τών Σωμάτων Ασφαλείας, διά τήν έκδοσιν όδηγιών καί 
κατευθύνσεων, άναφερομένων είς τήν άστυνόμευσιν τής Χώ¬ 
ρας καί είδικώτερον : 

α) Τήν δημοσίαν ύγείαν, κοινήν ήσυχίαν καί ευταξίαν, 
β) Τήν ορθήν καί όμοιόμορφον, δπου άπαιτεϊται, έφαρ¬ 
μογήν τών ίσχυουσών έκάστοτε Αστυνομικών Διατάξεων 
καί Ειδικών Ποινικών Νόμων, πλήν τών έν παραγρ. 2 ύπο- 
παράγραφος α' έδάφ. (2) στοιχεϊον (β) άναφερομένων.^ 
γ) Τό κυκλοφοριακόν έν γένει πρόβλημα καί τήν τεχνικήν 
άστυνόμευσιν τών όδών. 
δ) Τήν αγορανομίαν, 
ε) Τόν Τουρισμόν. 

στ) Τήν λήψιν μέτρων τάξεως καί άσφαλειας κατα τας 
βουλευτικάς καί δημοτικάς έκλογάς, τάς δημοσίας συναθροί¬ 
σεις καί λοιπάς έκδηλώσεις. ^ ^ 

2) 'Η είσήγησις, έν συνεργασίφ μετά τοϋ Αρχηγείου 
τοϋ Πυροσβεστικού Σώματος, διά τήν έκδοσιν οδηγιών 
καί κατευθύνσεων έπί θεμάτων άναφερομέ'.ιων εις την Πυ¬ 
ρασφάλειαν γενικώς καί είδικώτερον : 

α) Τήν πρόληψιν έκδηλίόσεως ττυρκαϊών και την έγκαι¬ 
ρον καταστολήν τούτων. 

β) Τήν όργάνωσιν πυρασφαλείας εις Όργανισμοΰς καί 
Ανεξάρτητα Ιδρύματα, μετά πρότασιν της 'Υττηρεσιας 
Πολιτικής Σχεδιάσεως Εκτάκτου Ανάγκης (ΠΣΕΑ). ^ 

γ) Τήν, έπΙ ειδικής βάσεως, όργάνωσιν πυρασφαλείας 
εργοστασίων, βιομηχανιών, βιοτεχνιών κ.λπ., τών οποίων 
τά ύπ’ αυτών παραγόμενα προϊόντα ΰπόκεινται εις αυτό¬ 
ματόν άνάφλεξιν ή εκρηξιν. 

δ) Τήν πυρασφάλειαν δημοσίων χώρο^ν, αεροδρομίων, 
λιμένων κ.λπ. 

ε) Τήν έφαρμογήν συγχρόνων συστημάτων αύτοματου 
αναγγελίας πυρκαϊών εις μεγάλας βιομηχανικάς μονάδας, 
διυλιστήρια πετρελαίου καί εγκαταστάσεις πετρελαιοειδών. 

στ) Τήν πυρασφάλειαν τοΰ Αγίου 'Όρους. 

ζ) Τήν παροχήν συνδρομής εις τάς άρμοδίας Άρχάς 
διά τήν πυρασφάλειαν δασικών και άγροτικών περιοχών. 

η) Τήν παροχήν βοήθειας έπι μεγάλων θεομηνιών, 
σεισμών καί ατυχημάτων. 

3) Ή εΐσή'ρι;σις, έν συνεργασίρι μετά τής Γενικής Διευ- 
θύνσεως Αγροφυλακής, διά τήν έκδοσιν οδηγιών καί γε¬ 
νικών κατευθύνσεων έπι θεμάτων Αγροτικής Ασφαλείας 
καί είδικιότερον ; 

α) Τήν πρόληψιν καί καταστολήν τών άγροτικών αδι¬ 
κημάτων. 

β) Τήν λήψιν μέτρων προς πρόληψιν εκδηλώσεων ττυρ- 
καϊών εις τάς άγροτικάς έκτάσεις καί έ'γκαιρον καταστολήν 
τούτων. 

γ) Τήν παροχήν συνδρομής εις τάς άρμοδίας Άρχάς 
διά τήν πυρασφάλειαν τών δασικών εκτάσεων καί τήν πρό¬ 
ληψιν διαπράξεως πάσης φύσεως εγκλημάτων καί 

δ) Τήν λήψιν μέτρων διά τήν άστυνόμευσιν τών άρδευτι- 
κών ύδάτων καθ’ άπασαν τήν έπικράτειαν ώς καί τήν φύ- 
λαξιν τών έργων αυτών. 

4) 'Η μέριμνα διά τήν μελέτην τών στατιστικών πινάκων 
καί στοιχείων, άναφ ρομένων εις θέματα τής άρμοδιότητός 
του καί είσήγησις διά τήν λήψιν τών άναγκαιούντων μέτρων 
προς άντιμετώπισιν τών ύφισταμένων καί προκυπτόντων 
προβλημάτων. 

5) 'Η τηρησις ενημερωμένων πινάκο^ν, διαγραμμάτων 
καί λοιπών βοηθημάτων έπί θεμάτων τής άρμοδιότητός του, 
προς περιοδικήν ένημέριοσιν τής ιεραρχίας τοΰ Υπουργείου. 

6) 'Η μέριμνα διά τήν έ'κδοσιν διαταγών περί τήν άσφαλή 
κράτησιν καί μεταγωγήν κρατουμένο^ν. 

γ) Τμήμα III Τύπου και Δημοσίων Σχέσεο>ν, είς ο 
υπάγονται : 

1) 'Η μέριμνα διά τήν συλλογήν παντός στοιχείου καί πλη¬ 
ροφορίας άναγραφομένης εις τον ημερήσιον, περιοδικόν 
καί διεθνή τύπον καί άναφερομένης είς τήν Δημοσίαν Τάξιν 
καί Ασφάλειαν καί ή διοχέτευσις ταύτης είς τάς άρμοδίας 
'Υττηρεσίας πρός ένημέρωσιν ή έκτίμησιν ύπό τούτων. 

2. 'Ο σχεδιασμός καί έν συνεχεία ή μέριμνα διά τήν ένη- 
μέρωσιν τοΰ κοινοΰ έπί τών δραστηριοτήτων τοΰ 'Υπουργείου, 
διά τών μέσων μαζικής ένημερώσεως (ραδιόφωνου, τηλεο- 
ράσεως, κινηματογράφου, δελτίων, βιβλίων κ.λπ.). 

3) 'Η προετοιμασία τής απαραιτήτου ύλης έπί δραστη¬ 
ριοτήτων καί διαφόρων θεμάτων τοΰ 'Υπουργείου, διά τόν 
έφοδιασμόν τών 'Υττηρεσιών καί μέσων ένημερώσεως τής 
κοινής γνώμης, μέσω τής Γενικής Γραμματείας Τύπου καί 
Πληροφοριών, οπού άπαιτεΐται τοΰτο. 

4) 'Η συμμετοχή είς έκθέσεις διά τήν προβολήν τοΰ 
έργου τοΰ 'Ι’πουργείου, έν συνεργασίφ μετά τών Σωμάτων 
Ασφαλείας, Πυροσβεστικού Σώματος καί λοιπών 'Υπηρε¬ 
σιών τοΰ 'Υπουργείου. 

5. 'Η συγκέντρωσις πληροφοριών έπί τών άπόψεων τής 
κοινής γνώμης περί τοΰ έργου καί τών δραστηριοτήτων τοΰ 
'Υπουργείου πρός ύποβοήθησιν τής σχεδιάσεως καί ένημέ- 
ρωσιν τών ύττηρεσιακών παραγόντων. 

6) 'Η μέριμνα διά τήν όργάνωσιν έκδηλώσεων τοΰ 'Υ¬ 
πουργείου, ώς καί κοινών έκδηλούσεων τών Σωμάτων καί 
Υπηρεσιών τούτου. 


7) 'Η είσήγησις διά τόν ορισμόν αντιπροσωπειών πρός 
έκπροσώπησιν τοΰ 'Υπουργείου καί γενικώς ό χειρισμός 
θεμάτων έθιμοτυπίας. 

8) 'Η καλλιέργεια καί άνάπτυξις σχέσεων μετά τοΰ κοι¬ 
νού καί τοΰ τύπου, πρός εύόδωσιν τών σκοπών τοΰ 'Υπουρ¬ 
γείου. 

9) 'Η μελέτη καί είσήγησις διά τήν έκδοσιν οδηγιών 
έπί θεμάτων : 

α) Ψυχικής καί πνευματικής άγωγής τοΰ προσωπικού 
τών Σωμάτων καί 'Υπηρεσιών τοΰ 'Υπουργείου. 

β) Σωματικής άγωγής καί άθλητισμοΰ τών Σωμάτων 
καί 'Υπηρεσιών τοΰ 'Υπουργείου, διά τήν δημιουργίαν άθλη- 
τικοΰ πνεύματος καί δυναμικού. 

10) 'Ο χειρισμός θεμάτων συνεργασίας έπί άθλητικών 
δραστηριοτήτων άρμοδιότητός 'Υπουργείου μετά τοΰ Άνω- 
τάτου Συμβουλίου Αθλητισμού Ενόπλων Δυνάμεων 
(ΑΣΑΕΔ) καί ή είσήγησις διά πήν έκπροσώττησιν είς 
τοΰτο καί είς σχετικάς ’Επιτροπάς, όπου άπαιτεΐται. 

11) 'Η μελέτη καί είσήγησις διά τήν έκδοσιν οδηγιών 
χειρισμού έπί οικονομικών θεμάτων σχετικών με τόν άθλη- 
τισμόν. 

12) 'Ο συντονισμός τής όργανώσεως κοινών άθλητικών 
έπιδείξεων καί έν γένει άθλητικών έκδηλώσεων τών Σωμά¬ 
των Ασφαλείας. 

13) 'Η είσήγησις διά τήν έκδοσιν οδηγιών έπί θεμάτων, 
άναφερομένων είς άνέγερσιν μνημείων, μέριμναν υπέρ οι¬ 
κογενειών προσωπικού, τελετάς, δεξιώσεις, μορφωτικας, 
ψυχαγωγικάς έκδρομάς καί λοιπάς έκδηλώσεις. 

14) 'Η μέριμνα διά τήν έκδοσιν περιοδικών καί λοιπών 
έντύπων, άναφερομένων είς θέματα τής άρμοδιότητός του. 

15) 'Η μέριμνα διά τήν τήρησιν τής βιβλιοθήκης τοΰ 
Συντονιστικού Επιτελείου τοΰ 'Υπουργείου, τόν έμπλουτι- 
σμόν διά τών άπαραιτήτων βιβλίων καί περιοδικών καί καλήν 
λειτουργίαν ταύτης. 

16) 'Η μελέτη καί είσήγησις πρός έκδοσιν οδηγιών διά 
τήν δημιουργίαν βιβλιοθηκών ύπό τών Σωμάτων καί 'Υ- 
ττηρεσιών τοΰ 'Υπουργείου, ώς καί διά τήν όρθήν καί άποδο- 
τικήν λειτουργίαν τούτων. 

17) 'Η μέριμνα καί είσήγησις διά τήν έγγραφήν ώς συν- 
δρομητοΰ τοΰ 'Υπουργείου είς έπαγγελματικά περιοδικά 
ξένων χωρών, άναφερόμενα είς θέματα ένδιαφέροντος του 
' Τπουργείου. 

’Άρθρον 9. 

ΔιάρΟρωσις - "Αρμοδιότητες 3ης Διευθύνσεως 
(Όργανώσεως - Έκπαιδεύσεως). 

1. Τήν Διεύθυνσιν Όργανώσεως - Έκπαιδεύσεως άπαρ- 
τίζουν τά κάτωθι Τμήματα : 

α) Τμήμα I Όργανώσεως-Προγραμματισμού - Μελε¬ 

τών. 

β) Τμήμα II Έκπαιδεύσεως. 

γ) Τμήμα ΗΙ Μηχανογραφήσεως. 

2. 'Η άρμοδιότης τής Διευθύνσεως ταύτης ανάγεται εις 
τά κάτωθι θέματα, κατανεμόμενα μεταξύ τών Τμημάτων 
αυτής ώς επεται; 

α) Τμήμα I Όργανώσεως - Προγραμματισμού καί Με¬ 
λετών, είς δ υπάγονται : 

1) 'Η μελέτη καί είσήγησις έπί θεμάτων άναγομένων 
είς τήν όργάνωσιν, διάρθρωσιν καί λειτουργίαν τών Σωμά¬ 
των καί 'Υττηρεσιών τοΰ 'Υπουργείου. 

2) 'Ο χειρισμός θεμάτων όροφής τών Σωμάτων και 
Ιττηρεσιών τοΰ 'Υπουργείου καί ή είσήγησις έπί τής κατα¬ 
νομής αύτής καί τοΰ τρόπου άντιμετωπίσεως τών σχετικών 
προβλημάτων. 

3) 'Η μέριμνα διά τήν ύπό τοΰ ΓΕΕΘΑ διάθεσιν τών 
άναγκαιούντων στρατευσίμων οπλιτών έξ έκάστης κλάσεως, 
διά τήν έπάνδρωσιν καί κάλυψιν τών άναγκών τών Σωμάτων 
Ασφαλείας, βάσει τής ίσχυούσης νομοθεσίας. 

4) 'Η έττεξεργασία καΐ ό συντονισμός των οργανισμών 
και κανονισμών τών Σωμάτων και 'Τττηρεσιών του Υπουρ¬ 
γείου. 

5) 'Ο χειρισμός θεμάτων σχετικών μέ τήν άπλούστευσιν 
τών διαδικασιών, διά τήν πλέον αποδοτικήν κίνησιν τοϋ 
μηχανισμού τών Σωμάτων καΐ 'Τττηρεσιών τοϋ Υπουργείου. 

6) 'Η μελέτη και εΐσήγησις υποδειγμάτων έγγράφων 
πρός άπλούστευσιν και περιορισμόν τών γραφειοκρατικών 
τύπων. 

7) 'Η μέριμνα και ή εΐσήγησις αύτεπαγγέλτως ή κατό¬ 
πιν προτάσεων τών Αρχηγείων καί 'Τττηρεσιών τοϋ 'Τπουρ- 
γείου, διά τόν εφοδιασμόν τών Σωμάτων καί 'Τττηρεσιών 
τούτου, διά συγχρόνων μηχανημάτων καί τήν έ'κδοσιν ο¬ 
δηγιών ορθής καί άποδοτικής χρησιμοποιήσεως τούτων πρός 
αΰξησιν της άποδόσεως καί παραγωγικότητος τοϋ προσωπι- 
κοϋ. 

8) 'Η σύνταξις έν συνεργασίγ. μετά τών άρμοδίων 'Τ- 
ττηρεσιών τών 'Τπουργείων, τών Αρχηγείων τών Σωμάτων 
Ασφαλείας καί λοιπών 'Τττηρεσιών τοϋ 'Τπουργείου, σχε¬ 
δίων μακροχρονίου προοπτικής, πενταετών προγραμμάτων 
άναπτύξεως, ετησίων προγραμμάτων δράσεως τοϋ 'Τπουρ¬ 
γείου καί ή μέριμνα διά τήν εγκρισιν τούτων. 

9) 'Η παρακολούθησις τής πορείας τών προγραμμάτων 
άναπτύξεως καί δράσεως πρός διαπίστωσιν τής άποτελεσμα- 
τικότητος τούτων, ή έπισήμανσις τών προκυπτουσών εκ 
τής έφαρμογής δυσχερειών καί ή εΐσήγησις διά τήν άναθεώ- 
ρησιν καί προσαρμογήν τούτων ώς καί ή λήψις τών αναγκαι- 
ούντων Διοικητικών, Οικονομικών καί Νομοθετικών μέτρων, 
όπου άπαιτεϊται, πρός έπίτευξιν τών στόχων καί έπιδιώξεων 
τοϋ 'Τπουργείου. 

10) 'Η σύνταξις διαφόρων μελετών, ή εΐσήγησις τούτων 
καί ή μέριμνα διά τάς περαιτέρω ένεργείας, βάσει τών λη- 
φθεισών άποφάσεων. 

11) 'Η εΐσήγησις διά τήν άνάθεσιν μελετών εις έτέρους 
εκτός τοϋ 'Τπουργείου φορείς, μετά προηγούμενου καθορι¬ 
σμόν τών στοιχείων καί προϋποθέσεων διά τήν έπίτευξιν 
τών αντικειμενικών σκοπών τοϋ 'Τπουργείου. 

12) 'Η συγυιέντρωσις καί άξιολόγησις τών συνταχθεισών 
ώς άνω μελετών, ή εΐσήγησις άρμοδίως καί ή μέριμναδια 
τάς περαιτέρω ένεργείας, βάσει τών ληφθεισών άποφάσεων. 

13. 'Η μέριμνα διά τάς πάσης φύσεως μεταφράσεις 
ξενογλώσσων κειμένων ένδιαφερόντων τό 'Τπουργειον. 

14) 'Η παρακολούθησις τών τεχνολογικών καί λοιπών 
έξελίξεων τών συναφών υπηρεσιών τής Άλλοδαττής διά τής 
έρεύνης τής ξένης βιβλιογραφίας, ή μελέτη τούτων καί ή 
έξέτασις τής δυνατότητος έφαρμογής τών έξελίξεων τούτων 
εις τά Σώματα καί 'Τττηρεσίας τοϋ 'Τπουργείου, διά την 
βελτίωσιν τής άποδόσεως αυτών. 

β) Τμήμα II Έκπαιδεύσεως, εις δ υπάγονται : 

1) 'Η μελέτη καί εισηγήσεις διά τήν έκδοσιν οδηγιών 
καί κατευθύνσεων έπί θεμάτων άναφερομένοτν εις : 

α) Τόν καθορισμόν τών σκοπών τής έκπαιδεύσεως, μετεκ- 
παιδεύσεως καί έπιμορφώσεως τοϋ προσωπικοϋ έν γένει 
τοϋ 'Τπουργείου. 

β) Τήν σύνταξιν, έκτύπωσιν ή προμήθειαν έκπαιδευτικών 
βοηθημάτων, περιλαμβανομένων καί τών έγχειριδίων καί 
Κανονισμών έκπαιδεύσεως. 

2) 'Η μέριμνα, έν συνεργασία μετά τών Αρχηγείων τών 
Σωμάτων Ασφαλείας, διά τήν συνεκπαίδευσιν στελεχών 
αυτών εις τήν ήμεδαπήν καί τό έξωτερικόν. 

3) 'Ο χειρισμός θεμάτων άναφερομένων εις κοινάς ασκή¬ 
σεις, έκπαιδευτικάς έπισκέψεις καί λοιπάς έκπαιδευτικάς έν 
γ'ένεί δραστηριότητας τών Σωμάτιον καί 'Ί ττηρεσιών τοϋ 
' Τπουργείου. 

4) 'Ο χειρισμός καί ή εΐσήγησις έπί θεμάτων εκπαιδευ- 
σεως, μετεκπαιδεύσεως καί έπιμορφώσεως τοϋ προσωπικοϋ 
τών Σωμάτων Ασφαλείας καί 'Τττηρεσιών τοϋ 'Τπουργείου 
εις τά πάσης φύσεως ειδικά προγράμματα καί σεμινάρια 
καταρτιζόμενα καί έκτελούμενα ύπό ετέρων 'Τπουργείων 
ή Φορέων. 


5) 'Η εΐσήγησις διά τήν άξιοποίησιν τοϋ εΐδικώς έκπαι- 
δευομένου καί μετεκπαιδευομένου προσωπικοϋ καί χρησι- 
μοποίησιν τούτου εις θέσεις άναλόγως τών γνώσεων, τών ικα¬ 
νοτήτων καί τοϋ άντικειμένου τής έκπαιδεύσεως ή μετεκ- 
παιδεύσεώς του. 

γ) Τμήμα ΗΙ Μηχανογραφήσεως, εις δ υπάγονται : 

1) 'Η εΐσήγησις μέτρων καλλιτέρας έκμεταλλευσεως 
τοϋ έξυττηρετοϋντος τάς άνάγκας τοϋ ΤΠΔΤ συγυιροτημα- 
τος Η.Τ. 

2) 'Ο συντονισμός τών μηχανογραφικών έργασιών τών 
'Τποφορέων, ή ΰποβοήθησις τοϋ έργου των, ο χειρισμός 
τών θεμάτων έκπαιδεύσεως τοϋ προσωπικοϋ μηχανογραφή¬ 
σεως, ή τυποποίησις μηχανογραφικών διαδικασιών και η 
εΐσήγησις διά τήν προμήθειαν μηχανογραφικού έξοπλισμοϋ. 

3) 'Η παρακολούθησις τών έξελίξεων εις τόν τομέα 
τών Η.Τ. καί ή εΐσ-ήγησις μέτρων προαγωγής τής μηχανο¬ 
γραφήσεως εις τόν χώρον τοϋ 'Τπουργείου Δημοσίας Ταξεως. 

3. 'Η 3η Διεύθυνσις Όργανώσεως - Έκπαιδεύσεως 
συνεργάζεται μετά τής 4ης Διευθύνσεως Οικονομικού, δια 
τόν υπολογισμόν τών άναγκαιουσών πιστώσεων προς αντι- 
μετούπισιν τών άναγκών τοϋ 'Τπουργείου. 

"Λρθρον 10. 

Διάρθρωσις - άρμοδιότητες 4ης Διευθύνσεως 
(Οικονομικού). 

1. Τήν Δι εύθυνσιν Οικονομικού άπαρτίζουν τά εξής 
Τμήματα : 

α) Τμήμα I Προϋπολογισμού - Δαπανών. 

β) Τμήμα Η '17νΐκοϋ - Διοικητικής Μερίμνης.^ 

2. 'Η άρμοδιότης τής Διευθύνσεως Οικονομικού άνάγε- 
ται εις τά κάτωθι θέματα, κατανεμόμενα μεταξύ τών Τμη¬ 
μάτων αυτής, ώς έπεται : 

α) Τμήμα I Προϋπολογισμού - Δαπανών, εις δ υπάγονται : 

1) 'Η μελέτη καί ό χειρισμός γενικώς παντός οικονομικού 
θέματος. 

2) 'Η εΐσή'γησις καί έκδοσις κατευθυντηρίων συντονιστι¬ 
κών οδηγιών έπί οικονομικών εν γενει θεμάτων. 

3) 'Η γνωμοδότησις έπί θεμάτων προκαλούντων οΐ- 
κονομικάς έπιβαρύνσεις. 

4) 'Η μελέτη καί εΐσήγησις πρός έκδοσιν οδηγιών δια : 

α) Τήν συγκέντρωσιν τών άπαιτουμενων στοιχείων επι 

οικονομικών θεμάτων ύπό τών άρμοδίων Σωμάτων καί Τ- 
ττηρεσιών τοϋ 'Τπουργείου. 

β) Τήν σύνταξιν τοϋ έτησίου τακτικού προϋπολογισμού 
ύπό τών Σωμάτων καί 'Τττηρεσιών τούτου, ως και τοϋ προ- 
ϋπολογ'ΐσμοϋ Δημοσίων έπενδύσεων. 

5) ' Η μέριμνα διά τήν συγκέντρωσιν τών προϋπολογισμών 
τών Αρχηγείων καί 'Τττηρεσιών, τήν επεξεργασίαν τούτων, 
τήν σύνταξιν ένιαίου προϋπολογισμού τοϋ Τπουργείου, ως 
καί τήν εγκρισιν καί άποστολήν τούτου άρμοδίως έντός τοϋ 
καθοριζομένου χρόνου. 

6) 'Η παρακολούθησις διά ττ|ν εγκρισιν τοϋ προϋττολο- 
γισμοϋ τοϋ 'Ι’πουργείου, ώς καί διά τήν έκτέλεσιν τουτου. 

7) 'Η μέριμνα πρός έξασφάλισιν τών πάσης φύσεως δαπα¬ 
νών τών άναφερομένων εις τήν στέγασιν, λειτουργίαν^ καί 
συντήρησιν τών κτιρίων καί έγκαταστάσεων τών Σωμάτων 
καί 'Τπηρεσιών τοϋ 'Τπουργείου. 

8) 'Η μέριμνα διά τάς πάσης φύσεως δαπάνας τάς άναφε- 

ρομένας εις τήν προμήθειαν ύλικών καί τεχνικών μέσων δια 
τόν έξοπλισμόν τών Σωμάτων καί 'Τπηρεσιών έν γένει τοϋ 
'Τπουργείου. ^ ^ 

9) 'Η εΐσήγησις έπί παντός οικονομικού θέματος ανα- 
φερομένου εις άποδοχάς, άποζημιώσεις, αμοιβας, συνταςει^ς, 
ώς καί εις τήν ύγειονομικήν περίΟαλψιν τοϋ προσωπικού τών 
Σωμάτων καί 'Τπηρεσιών τοϋ 'Τπουργείου. 

10) 'Η μέριμνα διά τόν έτήσιον οΐκονομικον απολογισμόν 
τοϋ 'Τπουργείου. 

11) 'Η μέριμνα διά τήν άπό οικονομικής πλευράς εγκρισιν 
ύπό τών άρμοδίων φορέων τών άναγκαιουσών πιστώσεων 
διά τήν κατάρτισιν τών προγραμμάτων άναπτύξεως και 
δράσεως τοϋ 'Τπουργείου. 

12) 'Η εΐσήγησις προς έ'κδοσιν οδηγιών έπΙ θεμάτων 
οικονομικού προγραμματισμού, διά την ομοιόμορφον άντι- 
μετώπισιν των προβλημάτων τούτων υπό των Σωμάτων και 
'Γττηρεσιών τοϋ 'Τπουργείου. 

13) 'Ο χειρισμός καί παρακολούθησις τοΰ προγράμματος 
δημοσίων επενδύσεων τοϋ 'Τπουργείου. 

14) 'Η είσήγησις διά την κατά σειράν προτεραιότητος 
κατάρτισιν προγράμματος τεχνικών μελετών καί κατασκευών 
τοϋ Προγράμματος Δημοσίων Επενδύσεων άρμοδιότητος 
τοϋ 'Τπουργείου. 

15) 'Ο συντονισμός τών προτάσεων τών Αρχηγείων τών 
Σωμάτων, διά τά έργα καί μελέτας άρμοδιότητός των καί ή 
είσήγησις έπί τούτων, διά τήν ένταξίν των εις τό Πρόγραμμα 
Δημοσίων Επενδύσεων. 

16) 'Η παρακολούθησις της προόδου καί άπορροφητικό- 
τητος τών πιστώσεων τών έργων καί μελετών καί ή είσήγη- 
σις άρμοδίως έπί της άναθεωρήσεως τούτων. 

17) 'Ο χειρισμός καί συντονισμός θεμάτων τεχνικών με¬ 
λετών τών Σωμάτων καί 'Τττηρεσιών τοϋ 'Τπουργείου καί ή 
μέριμνα διά τάς περαιτέρω Ινεργείας, βάσει τών ληφθεισών 
άποφάσεΐΰν. 

18) Η είσήγησις έπί τών με7.ετών διά τον καθορισμόν 
τοΰ άναγκαιοϋντος εις ποσότητα καί ποιότητα ύλικοΰ διά τόν 
τεχνικόν εξοπλισμόν τών Σωμάτων καί 'Τπηρεσιών τοΰ 
' Τπουργείου. 

111) 'Ο χειρισμός, ή παρακολούθησις καί ή τήρησις Μη¬ 
τρώου πάντων τών ακινήτων τών Σωμάτων καί 'Τττηρεσιών 
τοϋ 'Τπουργείου καί ή είσήγησις της άξιοποιήσεως τούτων. 

β. Τμήμα Π Τλικοΰ - Διοικητικής μερίμνης, εις δ υπά¬ 
γονται ; 

1) 'Η μέριμνα διά τόν έξοπλισμόν τών Σωμάτων Ασφα¬ 
λείας καί λοιπών 'Τττηρεσιών τοΰ 'Τπουργείου δι’ ομοιομόρφου 
υλικοΰ καί άνταλλακτικών, δπου τοΰτο είναι δυνατόν καί 
άναγκαϊον. 

2) 'Η παρακολούθησις τής στάθμης τοΰ ύλικοΰ τών Σωμά¬ 
των Ασφαλείας καί λοιπών 'Τπηρεσιών τοΰ 'Τπουργείου 
καί ή είσήγησις διά τόν εκσυγχρονισμόν, άνανέωσιν καί συμ- 
πλήρωσιν τούτου. 

3) 'Η κατεύθυνσις καί ό συντονισμός τών εργασιών καί 
συστημάτων κωδικοποιήσεως υλικών τών Σωμάτων και 
'ίπηρεσιών τοΰ 'Τπουργείου καί ή παρακολούθησις της 
έκτελέσεως αυτών. 

(*) '^I είσήγησις πρός έκδοσιν οδηγιών διά τήν σύνταξιν 
ύπό τόίν Αρχηγείων τών άναγκαιουσών τεχνικών προδια¬ 
γραφών καί ή μέριμνα διά τόν συντονισμόν, τήν συμπλήρωσιν 
καί τήν έπέκτασιν τούτων πρός κάλυψιν τών άναγκών τοΰ 
'Τπουργείου. 

5) 'Η μέριμνα : 

^α) Διά τήν έκδοσιν οδηγιών συντηρήσεως καί έπισκευής 
τοΰ πασης φυσεως υλικοΰ τών Σωμάτων καί 'Τττηρεσιών 
τοϋ '^ί^πουργείου καί ό συντονισμός τής λειτουργίας τών τε¬ 
χνικών συνεργείων. 

_(β) Επι παντός θέματος τών Σωμάτων καί 'Τττηρεσιών 
τοΰ Τπουργείου, ^άφορώντος εις τά τηλεπικοινωνιακά μέσα, 
την κινησιν τών υπηρεσιακών οχημάτων καί τή συνεργασία 
τής 2ας Διευθύνσεως χορήγησιν τών συμβατικ6)ν αριθμών 
κυκλοφορίας τούτων. 

(γ) ΈπΙ θεμάτων προγραμμάτων τών Αρχηγείων τών 
κωμάτων ’Ασφαλείας καί λοιπών 'Τπηρεσιών τοϋ 'Τπουρ- 
γειου, δια την προμήθειαν υλικών καί μέσων αύτών καί τοΰ 
Συντονιστικού Επιτελείου, μέσιρ τοΰ 'Τπουργείου Εμπορίου 
(Γενικήν ΔιεύΟυνσιν Κρατικών Προμηθειών) η άπ’ ευθείας, 
κατόπιν σχετικής έξουσιοδοτήσεως. 

(δ) Διά παν ο,τι αφορά τήν σύνταξιν γενικών όρων συμ¬ 
φωνιών διενεργειας διαγωνισμίον, διά τήν προμήθειαν κυρίου 
υλικοΰ. 

^ 6) 'Η είσήγησις παντός θέματος τής άρμοδιότητός του, 
αφορώντος εις τήν σύναφιν συμβάσεων προμήθειας υλικών 
εκ τοΰ έσωτερικοΰ ή έξωτερικοΰ δΤ ύλικά, διά τά όποια έχει 
όοθη σχετική έξουβιοίβτηεις. 


7) 'Η παρακολούθησις τής έκ τοΰ τακτικοΰ προϋπολογι¬ 
σμού καί τών ειδικών προγραμμάτων έξοπλισμοΰ άπορροφή- 
σεως τών διατιθέμενων πιστώσεων, διά προμήθειαν κυρίου 
καί λοιπού ύλικοΰ, διά σκοπούς διά τους οποίους διετέθησαν. 

8) 'Η παρακολούθησις καί ό συντονισμός διά τήν σύνταξιν 
ειδικών καί κατά περίπτωσιν τεχνικών καί οικονομικών 
ό'ρων, προκειμένου περί προμηθειών τής αυτής κατηγορίας 
υλικών τών Σωμάτων καί 'Τττηρεσιών τοΰ 'Τπουργείου. 

9) 'Η παρακολούθησις τής έν χρόνω πραγματοποιήσεως 
τών προμηθειών ύλικοΰ άρμοδιότητος τοΰ 'Τπουργείου, 
ένεργουμένων ύπό τών άρμοδίων 'Τττηρεσιών τοΰ 'ϊπουρ- 
γείου Εμπορίου (Γενικής Διευθύνσεως Κρατικών Προμη¬ 
θειών). 

10) 'Η παρακολούθησις τής έφαρμογής τών κατευθύν¬ 
σεων καί οδηγιών τής Κυβερνήσεως εις β,τι άφορα τήν προ¬ 
μήθειαν ύλικών έκ τής εγχωρίου βιομηχανίας, δΤ δσα είδη 
έχει έξουσιοδοτηθή. 

11) 'Η συμμετοχή εις συσκέψεις διά τήν άρχικήν έγκρι- 
σιν τών προγραμμάτων προμήθειας ύλικοΰ, διά τόν εξοπλι¬ 
σμόν τών Σωμάτων ’Ασφαλείας καί τών λοιπών 'Τττηρεσιών 
τοΰ 'Τπουργείου. 

ΚΕΦΑΛΑΙΟΝ Β'. 

Προσωπικόν. 

"Αρθρον 11. 

Προσωπικόν Συντονιστικού Επιτελείου. 

1. Τό εις Αξιωματικούς, ’Ανθυπασπιστάς καί πρός τού- 
τοις έξομοιουμένους, κατώτερα ’Όργανα καί Πολιτικούς 
'Τπαλλνήλους, προσωπικόν τοΰ Συντονιστικού Επιτελείου, 
προέρχεται έκ τής οργανικής δυνάμεως τών Σωμάτων Χω¬ 
ροφυλακής, Αστυνομίας Πόλεων, Πυροσβεστικού καί Αγρο¬ 
φυλακής. 

2. 'Η εις προσωπικόν συμμετοχή τής Χωροφυλακής καί 
Αστυνομίας Πόλεων διά τήν έπάνδρωσιν τοΰ Συντονιστικού 
Επιτελείου λαμβάνεται κατ’ αναλογίαν τής οργανικής δυνά¬ 
μεως έκάστου Σώματος. 

3. 'Η συμμετοχή τοΰ Πυροσβεστικού Σώματος καί τής 
’^Υγροφυλακής εις τήν έπάνδρωσιν τοΰ Συντονιστικού Επι¬ 
τελείου είναι ανάλογος πρός τήν έκτασιν τών ύπ’ αύτών χει- 
ριζομένων θεμάτων άρμοδιότητός των. 

4. Ί'ό προσωπικόν τοΰ Συντονιστικού Επιτελείου έπιλέ- 
γεται μεταξύ τών έμπειροτέρων έξ έκάστου βαθμού, όσον 
άφορα εις τόν έπιτελικόν χειρισμόν τών θεμάτων άρμοδιό¬ 
τητός του. 

5. Εις τόν συνημμένου Πίνακα έμφαίνεται ή προβλεπομένη 
δύναμις τοΰ Συντονιστικού Επιτελείου κατά βαθμούς. Σώ¬ 
ματα καί 'Τττηρεσίας, έξ ών προέρχονται. 

’'χ\ρθρον 12. 

Προσωπικόν μή προερχόμενου έκ τών Σωμάτων ’Ασφαλείας 
καί Αγροφυλακής. 

1. Αί θέσεις μονίμων ύπαλλήλων τοΰ 'Τπουργείου Δημο¬ 
σίας Τάξεως, μή προερχομένων έκ τών Σωμάτων ’Ασφα¬ 
λείας καί Αγροφυλακής, ως αύται προβλέπονται ύπό τών 
άρθρο.)ν 10 παράγρ. 5 τοΰ Ν. 295/1976 καί 15 Ν. 683/1977, 

έχουν ώς κάτωθι ; 

Κλάδος ΑΤΙ Διοικητικός : 

Μία (1) Οέσις έπί βαΟμοϊς 3(μ - 2<ρ. 

Μία (1) θέσις έπί βαθμοϊς 8ω - 4ω. 

2. Προσόντα διορισμού εις τόν εισαγωγικόν βαθμόν (8ον) 
ορίζονται ; 

Πτυχιον Νομικής Σχολής ή Παντείου Άνωτάτης Σχολής 
Πολιτικών Επιστημών ή Άνωτάτης Σχολής Οικονομικών 
καί Έμπβρικόίν Επιστημών, 

ΚΕΦΑΛΑΙΟΝ Γ'. 

Έπάνδρωσις. 

’ΆρΟρον 13. 

Προϊστάμενος Συντονιστικού Επιτελείου. 

Προϊστάμενος του Συντονιστικού Επιτελείου του Υπουρ¬ 
γείου Δημοσίας Τάξεως τοποθετείται Αντιστράτηγος ή 
Υποστράτηγος τοϋ Στρατού Ξηράς, εν ένεργεία ή άποστρα- 
τεία τοϋ όποιου ή έπιλογή, ή τοποθέτησις, ή άπαλλαγη έκ 
των καθηκόντων του, αί άρμο8ιότητες και ή δικαιοδοσία 
αύτοΰ, ώς και ή άναπλήρωσίς του, καθορίζονται υπό τοϋ 
άρθρου 14 τοϋ Ν. 683/1977. 

’ΆρΟρον 14. 

Προϊστάμενοι Διευθύνσεων, Προϊστάμενοι Τμημάτων και 
Επιτελείς τοϋ Συντονιστικοϋ Επιτελείου. 

Ι.α) Προϊστάμενοι Διευθύνσεων τοϋ Συντονιστικού Επι¬ 
τελείου τοποθετοϋνται Συνταγματάρχαι Χωροφυλακής και 
Αστυνομικοί Διευθυνται Α' Τάξεως. 

β) Είναι άμεσοι βοηθοί τοϋ Προϊσταμένου τοϋ Συντονι- 
στικοϋ Επιτελείου, είσηγοϋνται καί προκαλοϋν τάς άποφά- 
σεις τής ιεραρχίας έπί των ιδιαιτέρας σπουδαιότητος θεμάτων 
τής άρμοδιότητός των. 

γ) Έκτελοϋν τά καθήκοντά των συμφώνως προς τον 
ταρόντα ’Οργανισμον καί έντος των γενικών κατευθύνσεων 
καί όάηγιών τοϋ Προϊσταμένου Συντονιστικοϋ Έ·τιτελείο·υ, 
Γενικοϋ Γραιμματέως καί 'Υπουργοϋ. 

δ) Λαμβάνουν γνώσιν άπάσης τής είσερχομένης άλληλο- 
γραφίας τής άρμοδιότητός των έπί τής όποιας καί παρέχουν 
τάς περαιτέρω άναγκαίας οδηγίας. 

ε) Συντονίζουν, διευθύνουν, έποπτεύουν καί ελέγχουν την 
διεξαγωγήν των εργασιών τοϋ προσωπικοϋ τής Διευθύνσεώς 
των. 

στ) Διατάσσουν συσκέψεις των ύπ’ αυτούς Αξιωματικών, 
ώς καί την ενέργειαν έρευνών - μελετών - εργασιών, ορίζον¬ 
τες τάς 'Ομάδας διεξαγωγής αυτών. 

ζ) Έπί τών Εισηγητικών Σημειωμάτων, εργασιών, ή 
εγγράφων, διά τά όποια απαιτείται άπόφασις ή υπογραφή τοϋ 
Προϊσταμένου τοϋ Συντονιστικοϋ Επιτελείου ή τοϋ Γενικοϋ 
Γραμματέως ή τοϋ 'Τπουργοϋ προσυπογράφουν ταϋτα. 

η) Προσκομίζουν τήν προς εΐσηγησιν ή προσυπογραφήν 
αλληλογραφίαν εις τον Υπουργόν. 

θ) Θέτουν εις τό «Άρχεΐον» διά τής υπογραφής των τάς 
ώς έκ τής σοβαρότητας τής φύσεώς των τιθεμένας ύπ οψιν 
των ύπό τών Τμηματαρχών υποθέσεις, προς τον σκοπόν τοϋτον, 
πλήν έκείνων διά τάς όποιας κρίνουν οτι πρέπει νά προσυπο- 
γράψη καί ό Προϊστάμενος τοϋ Συντονιστικοϋ Επιτελείου. 

ι) Έν άπουσία ή κωλύματι άναπληροϋνται ύπό τοϋ άνω- 
τέρου κατά βαθμόν ή άρχαιοτέρου τών ύπ’ αυτούς Τμημα¬ 
ταρχών. 

2.α) Προϊστάμενοι Τμημάτων τών Διευθύνσεων τοϋ Συν- 
τονιστικοϋ Επιτελείου, τοποθετοϋνται Άντισυνταγματάρχαι 
Χωροφυλακής, Αστυνομικοί Διευθυνται Β' καί ’Λντιπύραρ- 

β) Είναι οί άμεσοι βοηθοί τών Διευθυντών Διευθυνσειον. 
Εύθύνονται διά τήν έκτέλεσιν τών άποστολών, τών άρμοδιο- 
τήτων καί καθηκόντων τοϋ Τμήματός των, ελεγχουν, κατευ¬ 
θύνουν καί έποπτεύουν τό ύπ’ αύτούς προσωπικόν. 

γ) Λαμβάνουν γνώσιν άπάσης τής είσερχομένης εις τό 
Τμήμα των άλληλογραφίας, μονογράφουν καί σημειοϋν επ^ 
αύτής τήν ήμερομηνίαν εισόδου καί όρίζουν τόν αρμόδιόν δια 
τόν χειρισμόν της καί τάς ένδεδειγμένας ενεργειας. 

δ) Έπί εισηγητικών σημειωμάτων, έργασιών ή έγγράφων 
προσυπογράφουν ταϋτα. 

ε) Προσκομίζουν τήν πρός εΐσήγησιν ή ύπογραφην αλληλο¬ 
γραφίαν εις τούς Διευθυντάς, Προϊστάμενον τοϋ Συντονιστι- 
κοϋ Επιτελείου καί Γενικόν Γραμματέα τοϋ Υπουργείου. 

στ) Παραδίδουν άμέσως εις τό Τμήμα ΠΙ Εσωτερικών 
Λειτουργιών τής Διευθύνσεώς Διοικητικού - Νομοπαρασκευα¬ 


στικού, τά σχέδια τής ύπογραφείσης άλληλογραφίας διά 
τά περαιτέρω. 

ζ) Θέτουν τόν χαρακτηρισμόν «Άρχεΐον» έπί τής άλλη¬ 
λογραφίας, ή όποια δεν χρήζει ένεργείας, έξαιρέσει τών ύποθέ- 
σεοιν έκείνων αί όποιοι ώς έκ τής σοβαρότητος τής φύσεώς 
των πρέπει νά τίθενται «Άρχεΐον» ύπό τοϋ Διευθυντοϋ. 

η) Έν άπουσία ή κωλύματι άναπληροϋνται ύπό τοϋ άνω- 
τέρου κατά βαθμόν ή άρχαιοτέρου τών ύπ’ αύτούς Αξιωμα¬ 
τικών Επιτελών. 

3.α Επιτελείς τοϋ Συντονιστικού Επιτελείου, τοποθε¬ 
τούνται Ταγματάρχαι ή Μοίραρχοι, Αστυνόμοι Α' ή Β' Τά¬ 
ξεως, Έπιπυραγοί ή Πυραγοί καί Διοικηταί Αγροφυλακής, 
ή Αγρονόμοι 5ου ή 4ου βαθμού. 

β) Είναι άμεσοι βοηθοί τών Τμηματαρχών. 
γ) Έκτελοϋν τήν εις τά γραφεία των άνατιθεμένην εργα¬ 
σίαν άλληλογραφίας. 

δ) Καταρτίζουν τά εισηγητικά σημειώματα ή σχέδια 
έγγράφων, πινάκων, καταστάσεων κ.λπ., αύτεπαγγέλτως ή 
κατόπιν διαταγής, άτινα προσκομίζουν εις τόν Τμηματάρχην 
των. 

’Άρθρον 15. 

Τελικαί Διατάξεις. 

1. Τά άναγκαιοϋντα οχήματα, διά τάς άνάγκας τών Γρα¬ 
φείων τοϋ 'Τπουργοϋ, τοϋ Γενικού Γραμματέως καί τοϋ 
Συντονιστικού Επιτελείου, διατίθενται ύπό τών Σωμάτων 
Χωροφυλακής καί Αστυνομίας Πόλεων, ώς καί τό εις όδηγούς 
προσωπικόν αυτών. 

2. Οί ύποφορεΐς τοϋ 'ΐπουργείου συμπεριλαμβάνουν εις 
τούς προϋπολογισμούς των τάς άναγκαίας πιστιόσεις, διά 
τήν λειτουργίαν τοϋ Συντονιστικού Επιτελείου. 

ΜΕΡΟΣ ΤΡΙΤΟΝ 
Συλλογικά "Οργανα. 

"Λρθρον 16. 

Γνωμοδοτικόν Συμβούλιον Παιγνίοίν. 

1. Τό Γνωμοδοτικόν Συμβούλιον Παιγνίων συντίθεται έκ : 
α) Τοϋ Νομικού Συμβούλου τοϋ Υπουργείου Δημοσίας 

Τάξεως, ώς Προέδρου. 

β) Τοϋ άρμοδίου, κατ’ άντικείμενον, 'Υπαρχηγοϋ Χωρο¬ 
φυλακής. 

γ) Τοϋ άρμοδίου, κατ’ άντικείμενον, 'Υπαρχηγοϋ Αστυ¬ 
νομίας Πόλεων. 

'Ο Γραμματεύς τοϋ Συμβουλίου ορίζεται δι’ άποφάσεως 
τοϋ Υπουργού Δημοσίας Τάξεως, ώς ό νόμος ορίζει. 

2. Ί'ό Συμβούλιον είναι άρμόδιον νά γνωμοδότη : 

α) Περί τής κατηγορίας εις τήν όποιαν κατατάσσονται τά 
διά παιγνιοχάρτων ή πεσσών διενεργούμενα παίγνια καί 
β) Περί μετατάξεως παιγνίων έκ μιας κατηγορίας, εις 
ήν έχουν καταταγή, εις έτέραν. 

3. ά) Τό Συμβούλιον συγκαλεΐται τή προσκ/^ήσει τοϋ Προέ¬ 
δρου αυτού. 'Η πρόσκλησις εις τήν όποιαν άναγράφονται τά 
θέαατα τής ημερήσιας διατάξεως έπιδίδεται, έπί άποδείξει, 
δι’ οίουδήποτε δημοσίου οργάνου, πρός έν έκαστον τών μελών, 
τοεϊς τούλάχιστον ήμέρας, πρό τής ώρισμένης διά τήν συνε- 
δρίασιν. Εις κατεπειγούσας περιπτώσεις έκτιμωμένας ύπό 
τοϋ Προέδρου, ή πρόσκλησις, εις τήν όποιαν γίνεται μνεία 
περί τοϋ κατεπείγοντος, δύναται νά έπιδίδεται καί τήν προ¬ 
τεραίαν τής συνεδρίας. 

β) Αί συνεδριάσεις είναι μυστικαί. 

γ) Αί γνωμοδοτήσεις, αί όποϊαι δέον νά είναι είδικώς 
ήτιολογημέναι, λαμβάνονται διά φανεράς ψηφοφορίας καί 
κατά πλειοψηφίαν. 

δ) Αί γνοιμοδοτήσεις διατυποϋνται εις Πρακτικά, ύπο- 
γραφόμενα ύπό τοϋ Προέδρου καί τοϋ Γραμματέως. Εις τά 
Πρακτικά άναγράφονται τά όνόματα τών συμμετεχόντο)ν 
μελών, καταχωρίζεται δέ έν αύτοϊς καί ή γνώμη τοϋ μειο- 
ψηφοϋντος μέλους. 

ε) Το Συμβούλιον αλληλογραφεί διά τοΰ Προέδρου, απ’ 
ευθείας, μετά πάσ·/]ς Δημοσίας ’Λρχης ή Υπηρεσίας και 
Νομικών Προσώπων Δημοσίου Δικαίου, ύποχρεουμένων 
άμελλητί εις παροχήν των αΐτουμένων πληροφοριών, ώς επίσης 
καί μετά νομικών προσώπων ιδιωτικού δικαίου ή καί ιδιωτών. 

στ) Τά ΰπο τοΰ Συμβουλίου αναγκαία βιβλία τηρούνται 
μερίμνη τοΰ Γραμματέως και είναι τά έξης : 

1) Βιβλίον πρωτοκόλλου εισερχομένων καί έξερχομένων 
εγγράφων. 

2) Βιβλίον Πρακτικών Συνεδριάσεως, 

3) Βιβλίον διεκπεραιώσεως τών έπί άποδείξει παραδιδο- 
μένων εγγράφων. 

Τά τηρούμενα βιβλία άριθμοϋνται καί μονογράφονται κατά 
φύλλον υπό τοΰ Γραμματέως, θεωρούνται δέ υπό τοΰ Προέ¬ 
δρου εις τό τελευταίου φύλλον αύτών. 


’Άρθρον 17. 

Καταργούμεναι διατάξεις. 

Πάσα γενική ή ειδική διάταξις, άντικειμένη είς τό παρόν 
ίΤροεδρικόν Διάταγμα καταργεΐται. 

Εις τόν Υπουργόν Δημοσίας Τάξεως, άνατίΟεμεν τήν 
δημοσίευσιν καί έκτέλεσιν τοΰ παρόντος. 

Έν ΆΟήναις τή 4 Σεπτεμβρίου 1978 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

οι ΥΠΟΥΡΓΟΙ 

ΠΡοεΔΡΙΑΣ ΚΥΒΕΡΝΗΣΕβΧ ΔΗΜΟΣΙΑΣ ΤΑΞΕΟΣ 

ΚΩΝΖΤ. ΖΤΕΦΑΝΟηΟΥΛΟε ΑΝΑΖΤΑΖΙΟΧ ΜΠΑΛΚΟΖ 


1’ΠΟΐΡΓΕΙΟΝ ΔΗΜΟΣΙΑΣ ΤΑΞΕΩΣ 


Π ΙΝΑΞ 

ΓΙροβλεπομένης δυνάμεως τοΰ Συντονιστικού Επιτελείου τοΰ Υπουργείου Δημοσίας Τάξεο^ς. 


α/ά Βαθμοί 

Καί τούτοις άντιστοιχοΰντες 

Στρατός 

Χωρ/κή 

Άστυν. 
Π όλεων 

Πυροσβ. Άγροφυ- 
Σώμα λακή 

Σύνολον 

Παρατηρήσεις 

1. Αντιστράτηγοι 

1 

— 

— 

_ _ 

1 


2. Συνταγματάρχαι 

- 

2 

2 

_ _ 

4 


3. Άντισυνταγματάρχαι 


7* 

4 

~ — 

11 

*Μίαν έκ τών 

4. Ταγματάρχαι 

- 

8 

6 

- - 

14 

έπτά θέσεων 

.5. Μοίραρχοι 

- 

3 

1 

2 

6 

Άντ/ρχών 

6. 'ϊπομ/ρχοι - ΆνΟ/ρχοι 

- 

3 

2 

— __ 

5 

δύναταινά 

7. Άνθυπασπισταί 

- 

1 

- 

1 

2 

καταλάβη 

8. 'Γπαξ/κοί - Χωρ/κες 

-* 

16 

11 

2 

29 

Άντιπύρ/χος 

9. ' Επάλληλοι Κλάδου ΑΤΙ 

Διοικητικού Αγροφυλακής 


— 


1 

1 


10. Επάλληλοι ΜΕ1 Διοικητικού 

- 

5 

4 

2 

11 


Σύνολον 

1 

45 

30 

5 3 

84 



ΑΠΟ ΤΟ ΕΟΝΙΚΟ ΤΥΠΟΓΡΑΦΕΙΟ 




